**13.09.2024.**

**E-pasta nosaukums:**

Uzaicinājums uz semināru zobārstniecības pakalpojumu sniedzējiem 18.septembrī

**E-pasta teksts:**

Nacionālais veselības dienests (turpmāk – Dienests) nosūta uzaicinājumu uz attālināto semināru zobārstniecības pakalpojumu sniedzējiem š.g. 18.septembrī plkst.10.00-11.00.

 Pieslēgšanās saiti skatīt zemāk. Lūgums pieslēgties semināra saitei no 9.45 līdz 9.55.

 Seminārā tiks pārrunāta aktualizētā Zobārstniecības pakalpojumu sniegšanas kārtību, kas stājas spēkā no 2024.gada 1.oktobra un kurā tiek skaidroti sekojoši jautājumi:

 -  Vispārējo zobārstniecības pakalpojumu sniegšana (jauna)

 -  Specializētu zobārstniecības pakalpojumu nodrošināšana (jauna)

 -  Zobārstniecības pakalpojumu vispārējā anestēzijā sniegšana (aktualizēta iepriekšējā kārtība)

 -  Zobārstniecības pakalpojumu sniegšana mobilajā zobārstniecības autobusā (bez izmaiņām)

 Minētā kārtība tika aktualizēta sadarbībā ar Latvijas Zobārstu asociāciju.

 Par zobārstniecības pakalpojumu vispārējā anestēzijā sniegšanu skaidros Dr.Sanita Intlere, Veselības ministrijas galvenais speciālists zobārstniecībā, Terapijas un Mutes veselības katedras docētāja, Dr.Andis Paeglītis, Latvijas Zobārstu asociācijas viceprezidents un Prof.Anda Brinkmane, Terapijas un Mutes veselības katedras vadītāja.